આ બાબતે વધુ માહિતી આપતાં આ જ બિલ્ડિંગમાં રહેતા ગિરધર વાઘેલાએ મિડ-ડે LOCALને જણાવ્યું હતું કે ‘લગભગ ૩થી ૪ ઇંચ જાડી અને ૫ ફીટ મોટી સીલિંગ પડી એ પહેલાં જ મારી વાઇફ અહીં ઊભી હતી અને જસ્ટ ઘરમાં ગઈ અને સિલિંગ તૂટી પડી. અહીં નાનાં બાળકો પણ રોજ રમતાં હોય છે. જોકે સીલિંગ પડી ત્યારે અહીં કોઈ હાજર નહોતું એ સારું થયું. આ ઘટના બની એ બાદ તરત જ અમે બી-વૉર્ડમાં ફોન કર્યો, પરંતુ ત્યાંથી એવો જવાબ મળ્યો કે બધા લોકો રાઉન્ડ પર ગયા છે એટલે ત્યાંથી કોઈ આવ્યું નહીં. ત્યાર બાદ અમે હેડ ઑફિસમાં ફોન કર્યો. ઑફિસરો આવ્યા અને બધું જોઈ ગયા. કાટમાળ પણ ઉપાડી લીધો અને કહ્યું કે અમે તરત જ અહીં કાર્યવાહી કરીશું, પરંતુ આટલા દિવસો વીતી ગયા એ બાદ પણ હજી સુધી આ સીલિંગની આવી જ હાલત છે. હજી સુધી એને રિપેર નથી કરાઈ. વરસાદ આવતાં અહીં વધુ નુકસાન થઈ શકે છે. અહીં રહેતા લોકો માટે મોટું જોખમ પણ ઊભું કરે છે. આ સીલિંગને વહેલી તકે રિપેર કરવામાં આવે તો સારું.’